13.7.2022
MT
Il-Ġurnal Uffiċjali tal-Unjoni Ewropea
C 269/21
ANNESS 3
Kontribuzzjonijiet annwali tal-Membri li jospitaw is-CCU
Struttura organizzazzjonali tas-CCU L-Unità Ċentrali ta’ Koordinazzjoni tal-MIRRI-ERIC tikkonsisti f’żewġ taqsimiet distribwiti: is-Sede Statutorja li tinsab filbelt ta’ Braga fit-territorju tar-Repubblika Portugiża u ċ-Ċentru tal-Ambjent ta’ Ħidma Kollaborattiva (CWE) operat fil-belt ta’ Paterna fit-territorju tar-Renju ta’ Spanja.
L-MIRRI-ERIC se jiġi ġestit b’mod indipendenti mill-istrutturi amministrattivi attwali li joperaw lokalment, u l-persunal tasCCU se jkun indipendenti minn kull mBRC.
Post u infrastruttura fiżika Is-sede statutorja tal-MIRRI-ERIC se tkun fl-Università ta’ Minho fi Braga.
L-università tospita aktar minn 20 000 student u għandha bosta dipartimenti, ħafna minnhom rilevanti għall-MIRRI-ERIC.
Iċ-Ċentru tal-Inġinerija Bijoloġika (CEB) jipprovdi interfaċċa mas-sede statutorja tal-MIRRI-ERIC u jospita l-ġabra ta’ kolturi tal-Micoteca da Universidade do Minho (MUM) Portugiża ċċertifikata bl-ISO 9001:2015.
L-attivitajiet tas-CEB wasslu biex infetħu aktar minn 13-il kumpanija spin-off.
Id-Dipartimenti tal-Bijoloġija u tal-Kimika fl-Iskola Medika jinsabu ftit passi ’l bogħod minn xulxin.
Il-Laboratorju Internazzjonali tan-Nanoteknoloġija Iberika (INL) jinsab viċin.
Il-park tax-xjenza u tat-teknoloġija, AvePark, jinsab viċin u jipprovdi interfaċċi rilevanti.
Iċ-Ċentru tal-MIRRI-CWE se tospitah l-Università ta’ Valencia (UV).
L-Università ta’ Valencia toffri servizz komputazzjonali li jista’ jħaddem applikazzjonijiet ta’ natura xjentifika jew edukattiva.
Tirant 2 hu n-nodu ta’ Valencia fin-Network Spanjol tas-Supercomputing immexxi mill-Università ta’ Valencia.
Dan għandu l-infrastruttura meħtieġa biex jakkomoda servers kbar u għandu riżorsi umani speċjalizzati biex imexxuhom.
Dan l-ambjent virtwali tas-CWE se tospitah l-Università ta’ Valencia b’sinerġiji mal-Faċilità Komuni LifeWatch tal-ERIC li tinsab fi Spanja biex jiġu żviluppati l-għodod meħtieġa ħalli jintlaħqu l-għanijiet komuni taż-żewġ infrastrutturi tar-riżorsi.